Valstybės saugumo vyresnysis majoras

Valstybės saugumo vyresnysis majoras () – specialusis aukščiausiojo vadovaujančio personalo laipsnis TSRS Vidaus reikalų liaudies komisariato Valstybės saugumo vyriausiosios valdyboje (NKVD VSVV; ГУГБ НКВД СССР) ir Valstybės saugumo liaudies komisariate (NKGB), įvestas 1935 m. spalio 7 d. TSRS CVK ir LKT nutarimu.  Постанова ЦВК СРСР № 2020 і РНК СРСР № 2256 від 7 жовтня 1935 року 

Iki 1943 m. žemesnis specialusis laipsnis valstybės saugumo sistemoje buvo valstybės saugumo majoras, o sekantis vyresnis laipsnis buvo trečio rango valstybės saugumo komisaras.
Valstybės saugumo vyresniojo majoro laipsnis atitiko armijos komdivo ir laivyno antro rango flagmano laipsnį. Skiriamieji ženklai – du emaliniai rombai apykaklės antsiuvuose ir dvi auksinės siuvinėtos žvaigždės eilute ant rankovės.

1935 m. valstybės saugumo vyresniojo majoro laipsnis buvo suteiktas 47 NKVD ir saugumo darbuotojams.Звания и знаки различия органов госбезопасности (1935–1943 г.) 1943 m. laipsnis buvo panaikintas ir pakeistas naujai įvestu Valstybės saugumo komisaro laipsniu.  Указ Президії Верховної Ради СРСР від 9 лютого 1943 року

 Skiriamieji ženklai 
Klausimas dėl ypatingųjų skyrių darbuotojų skiriamųjų ženklų kurį laiką buvo neišspręstas dėl derinimų Gynybos ir Vidaus reikalų liaudies komisariatuose. 1936 m. gegužės 23 d. bendru Gynybos ir Vidaus reikalų liaudies komisariatų įsakymu Nr. 91/183 buvo paskelbtos „Nuostatos apie TSRS NKVD VSVV ypatinguosius organus“ (Положение об особых органах ГУГБ НКВД СССР), pagal kurias kariuomenės NKVD Ypatingųjų skyrių darbuotojai konspiracijos sumetimais turi dėvėti kariuomenės karinių politinių darbuotojų uniformas ir to paties vyresnumo skiriamuosius ženklus.

1937 m. liepos 15 d. NKVD įsakymu Nr. 178 buvo pakeista skiriamųjų ženklų sistema. Buvo panaikinti rankoviniai skiriamieji ženklai, pakeista apykaklinių antsiuvų išvaizda. Šie antsiuvai įvesti dviejų rūšių – viena gimnastiorkoms ir frenčiams, kita – milinėms. Gimnastiorku apykakliniai antsiuvai išlaikė ankstesnę formą, o milinių antsiuvai įgijo rombo formą. Rombo viršutinės kraštinės įlenktas, viršutiniai kampai suapvalinti. Antsiuvų aukštis 11 cm, plotis – 8,5 cm. Antsiuvų spalva liko ta pati tamsiai raudona su avietiniu apsiuvu. Žvaigždutes ir kampainius pakeitė kariuomenės skiriamieji ženklai (aukščiausiajam vadovaujančiam personalui – rombai, vyresniajam – stačiakampiai, jaunesniajam – kvadratai).

1943 m. vasario 18 d. NKVD įsakymu Nr. 126, pagal 1943 m. vasario 9 d. TSRS AT Prezidiumo įsaką „Apie naujų NKVD organų ir kariuomenės personalo skiriamųjų ženklų įvedimą“ (О введении новых знаков различия для личного состава органов и войск НКВД), vietoj apykaklinių antsiuvų buvo įvesti antpečiai ir patvirtinta NKVD organų ir kariuomenės uniformų dėvėjimo tvarka.

 Žinomesni asmenys, turėję vyresniojo majoro laipsnį 
 Nikolajus Vlasikas – J. Stalino asmens sargybinis, apsaugos viršininkas. Valstybės saugumo vyresniojo majoro laipsnį turėjo nuo 1938 m. balandžio 26 d. iki 1938 m. gruodžio 28 d.
 Aleksandras Guzevičius (1908–1969 m.) – Lietuvos TSR vidaus reikalų liaudies komisaras. Valstybės saugumo vyresniojo majoro laipsnį turėjo nuo 1941 m. sausio 21 d. iki 1943 m. vasario 14 d.
 Pavelas Sudoplatovas – vienas garsių TSRS žvalgybininkų, vadovavo žvalgybinei ir diversinei veiklai. Valstybės saugumo vyresniojo majoro laipsnį turėjo nuo 1941 m. rugpjūčio 8 d. iki 1942 m. vasario 14 d.

 Nuorodos 

jaunesnis laipsnisvalstybės saugumo majoras (kombrigas, pirmo rango kapitonas)TSRS valstybės saugumo specialieji laipsniaivalstybės saugumo vyresnysis majoras(komdivas, antro rango flagmanas)vyresnis laipsnistrečio rango valstybės saugumo komisaras(komdivas, pirmo rango flagmanas)

Kategorija:TSRS kariniai laipsniai
Kategorija:NKVD
Kategorija:KGB